
Postoji li olakšica u pogledu uzimanja gusula zbog polucije u snu? Naime, često mi se dogodi da poluciram u snu, pa mi predstavlja problem okupati se jer je hladno. Prostorije se noću ohlade, a možda ujutro nema čak ni tople vode u bojleru, pa se moram kupati hladnom vodom na vrlo niskoj sobnoj temperaturi. Mogu li uzeti ***[tejemum](https://pitajucene.com/search/tejemum/questions/ "Pretraži pitanja o tejemumu")*** i kako?


* 
* 
* 
* 
* 
* 
* 

 
Postoji li olakšica u pogledu uzimanja gusula zbog polucije u snu?

“Neka je hvala Allahu. Iz Svoje velike milosti, Allah, džellešanuhu, od ljudi ne traži ono šta nisu kadri podnijeti. Evo o tome Božijih riječi: **‘Allah nikoga ne opterećuje preko mogućnosti njegovih…’** (El-Bekara, 286). Otuda, onaj ko je džunup a ne može se okupati zbog bolesti ili velike hladnoće, taj ima pravo uzeti ***[tejemum](https://pitajucene.com/search/tejemum/questions/ "Pretraži pitanja o tejemumu")*** i klanjati, a ***[namaz](https://pitajucene.com/search/Namaz/questions/ "Pretraži pitanja o namazu")*** neće ponavljati nakon što se okupa. Dokaz je tome predanje Amra b. El-Asa, radijallahu anhu, koji je ispričao sljedeće: ‘Polucirao sam u snu u Pohodu Zatu Selasil, pa sam se pobojao da ću nastradati okupam li se. Uzeo sam tejemum i predvodio svoje saborce u sabah-namazu. Nakon što smo se vratili u Medinu, moji saborci izvijestili su Poslanika, sallallahu alejhi ve sellem, o  mom postupku. Resulullah, sallallahu alejhi ve sellem, upitao me: ‘Amre, zašto si svojim saborcima džunup predvodio namaz?’ I ja sam objasio Vjerovjesniku, sallallahu alejhi ve sellem, zašto se nisam okupao, pa sam rekao da sam se sjetio Allahovih riječi: **‘…i ne ubijajte sami sebe! Allah je, doista, prema vama milostiv’** (En-Nisa, 29). Na to se Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, samo osmjehnuo ništa ne rekavši.’ (Ebu Davud. Šejh El-Albani okaraktrizirao je ovo predanje vjerodostojnim.) Dakle, ako čovjek nema mogućnosti da ugrije vodu, a plaši se da će se razboljeti ukoliko se okupa hladnom vodom, pa uzme tejemum i klanja namaz – ispravno je postupio”, odgovorio je šejh ***[Muhammed el-Munedždžid](https://pitajucene.com/search/Muhammed+el-Muned%C5%BEd%C5%BEid/answers/ "Pretraži odgovore od Muhammed el-Munedždžid")*** na pitanje slično Vašem.


U tom slučaju čovjek će uzeti tejemum na sljedeći način: donijet će odluku o uzimanju tejemuma, zatim će izgovoriti bismillu, potom će dotaknuti dlanovima zemlju, zatim će lijevim dlanom potrati desnu nadlanicu pa onda desnim dlanom lijevu nadlanicu i naposlijetku će objema šakama potrati lice. Poslije tejemuma treba izgovoriti ***[zikr](https://pitajucene.com/search/zikr/questions/ "Pretraži pitanja o zikru")*** koji se izgovara poslije abdesta.  A Svevišnji Allah najbolje zna.


Odgovorio:*****[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")*****


Preuzeto sa stranice minber.ba


